ZAPISNIK
31. sjednice Vijeća Mjesnog odbora „August Šenoa“ održane 23. studenoga 2023.  u 19.00 sati u prostorijama Mjesnog odbora „August  Šenoa“, Pavla Hatza 8

Nazočni članovi Vijeća:   Dubravka Golubić-Krpan, Sonja Braut-Kazić, Robert Borenić, Đurđa Golubić, Pavao Babić

Vijeće Mjesnog odbora „August Šenoa“ jednoglasno usvaja Zapisnik 30. sjednice Vijeća Mjesnog odbora. 

Predsjednica Vijeća obavještava članove Vijeća da se prva točka Plan malih komunalnih akcija Mjesnog odbora „August Šenoa“ za 2024. povlači s dnevnog reda, zbog izmjena u Financijskom planu za 2024. te će se Plan donijeti na slijedećoj sjednici.

Vijeće jednoglasno prihvaća; 


			  	        DNEVNI RED:

1. [bookmark: _Hlk115087749]Program građenja komunalne infrastrukture na području Grada Zagreba u 2024., mišljenje, traži se
1. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., mišljenje, traži se
1. Korištenje prostora Mjesnog odbora „August Šenoa“
1. Pitanja i prijedlozi


Ad. 1. Program građenja komunalne infrastrukture na području Grada Zagreba u 2024., mišljenje, traži se

Vijeće bez rasprave jednoglasno donosi 

                                                           Z A K L J U Č A K

      o prijedlogu izmjena Programa građenja komunalne infrastrukturę na području 
                                                      Grada Zagreba u 2024.

1. Vijeće Mjesnog odbora „August Šenoa“ daje pozitivno mišljenje o prijedlogu izmjena Programa građenja komunalne infrastrukture na području Grada Zagreba u 2024.

2. Ovaj će zaključak biti dostavljen Vijeću Gradske četvrti Donji grad.


Ad. 2. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., mišljenje, traži se


     Članovi Vijeća izrazili su nezadovoljstvo što u program nije uvršteno postavljanje dodatne rasvjete na dva Zelena vala u Donjem gradu obzirom da rasvjeta koja je postavljena iznad kolnika osvjetljava kolnik dok je nogostup u mraku.
    Članovi Vijeća su u više navrata isticali taj problem te naglašavaju potrebu i predlažu da se problem riješi na način postavljanjem svjetiljki uz vanjski rub nogostupa kao što su postavljene na dijelu sjeverne strane Varšavske ulice od Gundulićeve do Osnovne škole.

    Nakon  rasprave Vijeće jednoglasno donosi;

ZAKLJUČAK

o  Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području
Grada Zagreba u 2024.

1. Vijeće Mjesnog odbora „August Šenoa“ daje pozitivno mišljenje na Program     
       održavanja javnih prometnih površina, građevina i uređaja javne namjene, javne        
       rasvjete te izvanrednog održavanja nerazvrstanih cesta na području  na području 
       Grada Zagreba u 2024.

2. Ovaj će zaključak biti dostavljen Vijeću Gradske četvrti Donji grad na daljnje        postupanje.


Ad. 3. Korištenje prostora Mjesnog odbora „August Šenoa“

Predsjednica obavještava članove Vijeća da je stigao Zahtjev Udruge Hrvatsko udruženje za filozofsku praksu.
Nakon kraće rasprave Vijeće jednoglasno donosi;

Z A K L J U Č A K

1. Udruzi HRVATSKO UDRUŽENJE ZA FILOZOFSKU PRAKSU odobrava se povremeno korištenje dvorane u objektu mjesne samouprave, Zagreb, Pavla Hatza 8 svake srijede od 18.00 do 20.00 sati.

2. Prostor iz točke 1. ovog zaključka koristit će Udruga HRVATSKO UDRUŽENJE ZA FILOZOFSKU PRAKSU, bez naknade.

3. Udruga HRVATSKO UDRUŽENJE ZA FILOZOFSKU PRAKSU Zagreb se obvezuje sa prostorom prilikom korištenja postupati sa pažnjom dobrog gospodara.

     4.  O povremenom korištenju prostora iz točke l. ovog zaključka Gradski ured za mjesnu 
          samoupravu, promet civilnu zaštitu i sigurnost izdat će odobrenje o korištenju, a u 
          skladu  s ovim zaključkom. 



Ad. 4. Pitanja i prijedlozi

Pod ovom točkom nije bilo upita ni prijedloga.


Zapisničarka : Dubravka Golubić-Krpan

Sjednica završena u 20.00 sati


KLASA:  024-08/23-003/2303
URBROJ: 251-13-11-1/ 005-23-2
Zagreb, 23. studenoga 2023.






PREDSJEDNICA VIJEĆA
MJESNOG ODBORA „AUGUST ŠENOA“

[bookmark: _GoBack]Dubravka Golubić-Krpan, v.r.

